فێدێریکۆ ڤالڤێردێ

فێدێریکۆ سانتیاگۆ ڤالڤێردێ دیپێتا (؛ لەدایکبووی ٢٢ی تەممووزی ١٩٩٨) یاریزانێکی تۆپی پێی پیشەگەری ئوروگوایییە کە وەک ناوەڕاستی ناوەندی یاری بۆ یانەی ڕیال مەدریدی لا لیگا و ھەڵبژاردەی نەتەوەییی ئوروگوای دەکات. یاریزانێکی فرەجێگەیە و بە خێرایی، توانایی و ڕێژەی کار ناسراوە، ھەروەھا دەتوانێت وەک یاریزانی ناوەڕاستی بەرگری، باڵی ڕاست، و جاروبار بەرگریکاری ڕاست یاری بکات.

 ژیانی سەرەتایی 
لە ٢٢ی تەممووزی ١٩٩٨، ڤالڤێردێ لە یونیەن لەدایکبووە، گەڕەکیکە کە دەکەوێتە مۆنتیڤیدیۆ. باوکی جولیۆ ڤالڤێردێیە و دایکی دۆریس دیپێتایە. ڤالڤێردێ برایێکی گەورەتری هەیە بە ناوی دیێگۆ، و دوو زڕبرای هەیە بە ناوی پابلۆ و ماتیاس کاسترۆ. فێدێریکۆ بە ڕەچەڵەک ئیسپانی و ئیتاڵییە و لە ساڵی ٢٠٢٠ ڕەگەزنامەی ئیسپانی وەرگرتووە. ناوبراو بە لاوی یاری بۆ یانەی گەڕەکەکەی کردووە، ئیستودیانتێس دێ لا یونیەن. ڤالڤێردێ دواتر هەوڵی داوە یاری بۆ یانەی پێنارۆل بکات و لەلایەن نێستۆر گۆنچالڤێز هەڵبژێردرا.

 کاروانی یانە 

 پێنارۆل 
ڤالڤێردێ زۆربەی لاوێتیی لەگەڵ پێنارۆل بەسەربرد، و زوو توانی گۆڕانکاری لە یانەکە درووستبکات. ئەو یەکەم یاری لەگەڵ یانەکە لە ٢٣ی تەممووز ئەنجامدا، یەک ڕۆژ دوای ١٧هەمین ساڵیادی لەدایکبوونی. یارییەکە دۆستانە بوو لە بەرامبەر کروزێرۆ دا و بە ئەنجامی ٣-١ لە بەرژەوەندی پێنارۆل بە کۆتا هات. ڤالڤێردێ یەکەم یاریی پیشەگەری لەگەڵ یانەکە لە ١٦ی ئابی ٢٠١٥ ئەنجامدا، یەکەم یاریی پێنارۆل بوو لە وەزی ٢٠١٥-١٦دا، یارییەکە لە دژی یانەی سێرۆ بەڕێوەچوو و دیێگۆ فۆرلانی یاریزانی دڵخوازی ڤالڤێردێ بە مناڵی هاوتیم و یارمەتیدەری ڤالڤێردێ بوو لە یارییەکە.

ڤالڤێردێ بەشداری لە یاریی هەڵبژاردەی لاوانی ئۆروگوای دەکرد و سەرنجی چەند یانەیەکی ئەورووپی بۆ خۆی ڕاکێشا، لەوانە ئارسناڵ، بارسێلۆنا، چێڵسی، و ڕیال مەدرید.

دەستکەوتەکان
پێنیارۆل
پریمێرا دیڤیسیۆن: ٢٠١٥–١٦

ڕیال مەدرید
لا لیگا: ٢٠١٩–٢٠، ٢٠٢١–٢٢، ٢٠٢٣-٢٤
جامی سووپەری ئیسپانیا: ٢٠١٩–٢٠، ٢٠٢١–٢٢، ٢٠٢٣-٢٤
خولی پاڵەوانەکانی ئەورووپا: ٢٠٢١–٢٢، ٢٠٢٣-٢٤
جامی سووپەری ئەورووپا: ٢٠٢٢، ٢٠٢٤
جامی جیھانیی یانەکانی فیفا: ٢٠١٨، ٢٠٢٢

تاکەکەسی
تۆپی زیوی جامی جیھانیی فیفای ژ-٢٠: ٢٠١٧
یاریزانی مانگی لا لیگا: ئەیلوولی ٢٠٢٢
تۆپی زیوی جامی جیھانیی یانەکانی فیفا: ٢٠٢٢

 سەرچاوەکان 

 بەستەرە دەرەکییەکان 




پۆل:زیندووان
پۆل:لەدایکبووانی ١٩٩٨
پۆل:یاریزانانی تۆپی پێی ئوروگوایی
پۆل:یاریزانانی ھێڵی ناوەندی تۆپی پێ
پۆل:یاریزانانی یانەی ڕیال مەدرید
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی جامی جیھانیی فیفای ٢٠٢٢
پۆل:یاریزانانی کۆپا ئەمریکای ٢٠١٩
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی سێگوندا دیڤیسیۆن بی
پۆل:یاریزانانی لا لیگا